#  **GUVERNUL REPUBLICII MOLDOVA**

## **H O T Ă R Î R E nr.\_\_\_\_**

**din \_\_\_\_\_\_\_\_\_\_\_\_ 2013**

#### mun. Chişinău

 **cu privire la modificarea și completarea anexei nr.1 la Hotărîrea Guvernului**

 **nr.728 din 2 octombrie 2012**

În temeiul art.3 din Legea nr. 169 din 9 iulie 2010 pentru aprobarea Strategiei de incluziune socială a persoanelor cu dizabilități (2010-2013), (Monitorul Oficial al Republicii Moldova, 2010, nr.200-201, art.nr.660), precum și întru executarea punctului 68 din Regulamentul privind redirecționarea resurselor financiare în cadrul reformării instituțiilor rezidențiale, aprobat prin Hotărîrea Guvernului nr.351 din 29 mai 2012 (Monitorul Oficial al Republicii Moldova, 2012, nr.113-118, art.393), Guvernul HOTĂRĂȘTE:

Regulamentul privind modul de aplicare a costului standard per elev pentru instituțiile de învățămînt primar și secundar general, finanțate din bugetele unităților administrative-teritoriale, anexa nr.1 la Hotărîrea Guvernului nr.728 din 2 octombrie (Monitorul Oficial al Republicii Moldova, 2012, nr.209-211, art.786), se modifică și se completează după cum urmează:

1. La capitolul I, punctul 3 va avea următorul cuprins:

„3. Formula se extinde asupra componentei de bază a bugetului şi cuprinde cheltuielile curente, inclusiv pentru serviciile de educaţie incluzivă, cu excepţia cheltuielilor pentru alimentaţie, activitatea grupelor de pregătire obligatorie a copiilor pentru şcoală şi condiţiile specifice de retribuire a muncii lucrătorilor unor instituţii din raioanele Căuşeni, Anenii Noi, Dubăsari, precum şi cheltuielile capitale, cu excepţia investiţiilor capitale.”

2.La capitolul II secțiunea a 2-a, punctul 8:

1)Textul ”(4) V=(A x N + B) x K + R” se va substitui prin:

”(4) V=(A x N + B) x K + R + I”;

2) Cifra “0.95” se substituie cu cifra “0.93”;

3) După litera ”R” se introduce textul ”I – alocații repartizate unei instituții concrete din fondul pentru educație incluzivă.”;

4)Punctul se completează la sfîrșit cu un alineat cu următorul text:

”4) Fondul pentru educație incluzivă (I)

Fondul pentru educație incluzivă se formează din mijloace centralizate în mărime de maximum 2% din volumul transferurilor categoriale, calculate în baza formulei (1). Fondul pentru educație incluzivă este destinat pentru finanțarea serviciilor de suport la nivelul instituției și anume: cadrul didactic de sprijin și centrul de resurse pentru educație incluzivă. Repartizarea și utilizarea mijloacelor fondului pentru educație incluzivă se stabilesc printr-un regulament, aprobat de consiliul fiecărei unități administrativ-teritoriale.”

3.La capitolul II, secțiunea a 2-a, punctul 9 cifra “0.95” se substituie cu cifra “0.93”.

 **PRIM-MINISTRU Iurie LEANCĂ**

 **Contrasemnează:**

 **Ministrul educației Maia Sandu**

 **Ministrul finanțelor Anatol Arapu**